Булат Нигъмәтуллин (1973)

**Булат Нигъмәтуллин**, Булат Җәүдәт улы улы Нигъмәтуллин (*[[1973 ел]]ның [[21 март]]ы, [[ССРБ]], [[РСФСР]], [[Мари АССР]], [[Йошкар-Ола]]*) — татар эстрада җырчысы (*лирик баритон*), ТР атказанган артисты (*[[2017 ел|2017]]*). «Татар җыры» халыкара татар эстрада җырлары фестивале призы иясе (*[[2006 ел]]дан*). Татар эстрадасында бердәнбер абыйлы - сеңелле дуэт бшкаручы.

## Тәрҗемәи хәле
1973 елның 21 мартында Йошкар-Олада туган. Әтисе Җәүдәт — Казан төзүче-инженерлар институтын тәмамлаган -төзүче, әнисе Флера — Мари дәүләт педагогия институтын тәмамлаган рус теле укытучысы, сеңлесе Дилә (*[[1991 ел|1991]]*), татар эстрада җырчысы, сеңлесенең ире — Марат, композитор, аранжировщик.

Булатка 1 яшь тә 2 ай вакытта, гаилә Мари АССР район үзәге Бәрәңгегә күчеп кайта.  1982 елда гаилә янәдән башкалага күченә, әмма 3 елдан кире туган якка кайта. Булатның балачагы Бәрәңге районы Мазарбашы авылында уза. Мәктәпне тәмамлагач, Булат Мари дәүләт политехника институтының (*[[2012 ел]]дан Идел буе дәүләт технология университеты*) (*[[:ru:Поволжский государственный технологический университет|ru]]*) икътисад факультетында «аудит һәм бухучет» белгечлеге буенча укый.

Йошкар-Олада югары уку йортын тәмамлагач, Булат Казанга килә һәм «Ядкарь» продюсерлык үзәге (*хәзерге вакытта эшен туктаткан*) белән контракт төзи. Продюсерлар Булатка беренче вакытта нык ярдәм итәләр: радио, телевидениедә ротация булдырып, җырчыга танылу китерәләр. Контракт өч елга төзелгән була, аның вакыты чыккач, Булат контрактны дәвам итми, мөстәкыйль рәвештә эшли башлый.

## Иҗаты
Сәхнәгә беренче тапкыр Булат Нигъмәтуллин 15 яшендә, мәктәптә укыган чагында чыга. Булат халыкка «Торналар» һәм «Якын дустың барын онытма» җырлары белән таныла. Эстрадада поп музыка стилен ярата.

*Репертуарында*: татар халык җырлары, композиторларның ретро әсәрләре (*«Әдрән диңгез», «Зәңгәр күзләр»*), татар эстрадасының популяр хит-җырлары. Кайбер җырларга көйне үзе яза (*мәсәлән, «Пар каеннар»*), җырларга аранжировканы композитор Марат Мухин ясый.

*Башкарган җырлары-треклар*: «Яратам сине генә», «Абый белән сеңел», «Безнең гомер», «Салават күпере», «Чулпан», «Йөрәк җыры», «Сөйгән ярым», «Сау булыгыз, кызлар», «Көтмим инде», «Дәү әтием», «Аккошларым», «Булмас димә», «Юк димә сөюне», «Туганнарым», «Адаштырма мине», «Көзгең булсам иде», «Мәхәббәт дәвалары», «Зәңгәр күзләр», «Йөгерә елларым», «Якын дустың барын онытм»а, «Урман буйларында балан», «Урманнарга кергән идем», «Ышанма әгәр дә», «Сайра син, тынма гына», «Пешкән җиләк», «Көтмим инде», «Сөям диеп яз әле», «Сау булыгыз, кызлар», «Ландышлар», «Яшәр идем», «Гүзәлем», «Сулагай», «Әдрән диңгез», «Дусларга», «Туган як», «Каенкаем, син нишләдең», «Син булганга», «Сереңне җилләргә сөйләмә», «Язларыма кайт әле», «Туган көнең белән», «Мәхәббәт дәвалары», «Миләүшәләр үскән аланда», «Ике ярда», «Якты сагыш», «Син тормышым ялкыны», «Мәхәббәттә янганнар», «Торналар», «Тик көт кенә, әнкәй», «Оч син, җырым» (*[[Болгар радиосы]]ның VI миллли музыкаль премиясе, [[2018 ел|2018]]*) һ. б.

*Альбомнары*: 2004 елда «Мин яшьлекне җырлыйм» исемле беренче альбомы дөнья күрә. 2005 елда «Якты юл»  исемле альбомын чыгара, 2009 елда «Безнең гомер», соңрак, «Яратам сине генә», «Табалмассың яхшыракны» һ. б. альбомнары яздырыла.

## Бүләкләре, мактаулы исемнәре
* 2006 — «Татар җыры» халыкара татар эстрада җырлары фестивале призы (*«Чая кыз» җыры белән*)
* 2017 — Татарстанның атказанган артисты

## Гаиләсе
Өйләнгән, улы Айдан.

## Искәрмәләр

## Сылтамалар

* bulat_nigmatullin. Вконтакте
*  bulatnig. instagram.com

## Моны да карагыз

Төркем:Әлифба буенча музыкантлар
Төркем:Татар җырчылары
Төркем:Татарстанның атказанган артистлары
Төркем:Мари дәүләт техник университетын тәмамлаучылар
Төркем:Баритоннар